หุ้นปิดพุ่ง14จุดทำสถิติใหม่รอบ16ปี
ตลาดหุ้นวันที่ 30 พ.ย. ดัชนีปิดที่  1,324.04 จุด เพิ่มขึ้น 14.47  จุด หรือ  1.10%  มูลค่าการซื้อขาย 77,584.69 ล้านบาท
30 พ.ย. 2555

ตลาดหุ้นวันที่ 30 พ.ย. ดัชนีปิดที่  1,324.04 จุด เพิ่มขึ้น 14.47  จุด หรือ  1.10%  มูลค่าการซื้อขาย 77,584.69 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นไทยได้รับปัจจัยหนุนจากปัจจัยต่างประเทศ ความกังวลหน้าผาการคลังของสหรัฐว่าที่สุดแล้วจะหาทางออกได้ ประกอบกับปัจจัยในประเทศที่มีแรงซื้อเก็งกำไรกลับเข้ามาในหุ้นขนาดใหญ่จากหลายปัจจัยสนับสนุน
"นักลงทุนกลับมาเก็งกำไรหุ้นที่ถูกนำมาคำนวณในดัชนี MSCI  รวมถึงหุ้นปตท.สผ.ที่ประกาศราคาขายหุ้นเพิ่มทุนออกมาที่ 142 บาท ส่งผลให้มีแรงซื้อกลับเขามา ส่วนหุ้นกลุ่มสื่อสารเก็งกำไร 3G ที่คาดกันว่าวันอังคารหน้าจะทราบผลตัดสินของศาล ซึ่งทั้งหมดล้วนช่วยให้บรรยากาศการลงทุนคึกคัก" นายชัย กล่าว
ทั้งนี้ ดัชนีหุ้นไทยทำสถิติใหม่สูงสุดของปีนี้จากที่ทำไว้ 1,314 จุด โดยขึ้นมาแตะ 1,328.27 จุด สูงสุดในรอบ 16 ปี ขณะที่มูลค่าการซื้อขายที่หนาแน่นส่วนหนึ่งมาจากการทำรายการซื้อขายหุ้นล็อตใหญ่ของบริษัท ห้างสรรพสินค้าโรบินสัน (ROBINS)
สำหรับสัปดาห์หน้าคาดว่าดัชนีอาจแกว่งตัวแคบๆ จากข้อมูลในอดีตซึ่งสัปดาห์แรกของเดือนธ.ค.ซึ่งมีวันหยุด โดยมองแนวต้านที่ 1,335-1,338 จุดและแนวรับ 1,310 จุด
5 อันดับหุ้นที่มีมูลค่าการซื้อขายสูงสุด ได้แก่ 
ADVANC  มูลค่าการซื้อขาย  6,442.05   ล้านบาท ปิดที่ 220 บาท  + 11 บาท หรือ +5.26% 
CPN       มูลค่าการซื้อขาย 4,979.00  ล้านบาท  ปิดที่ 81  บาท + 4.50 บาท หรือ  +5.88% 
AOT       มูลค่าการซื้อขาย 4,377.67   ล้านบาท  ปิดที่   94 บาท + 1 บาท หรือ +1.08% 
MAKRO  มูลค่าการซื้อขาย 4,149.02   ล้านบาท  ปิดที่ 484   บาท +22 บาท หรือ +4.76% 
BGH       มูลค่าการซื้อขาย 4,104.61  ล้านบาท  ปิดที่ 112 บาท +2.50 บาท หรือ  +2.28%